Greqi, një gji detar i mbushur me mbetje plastike
Zhytësit pastrojnë tabanin e detit pranë ishullit Andros, ku qeset shumëngjyrëshe plastike kanë zëvendësuar koralet
Aktivistët e mjedisit dhe zhytësit gjetën një surprizë të pakëndshme në ujërat e Egjeut pranë Greqisë dhe po punojnë për ta ndrequr. Ajo që dukej si një brez i bukur koralor ishte shndërruar në një vend mbeturinash. Siç njofton korrespondenti i Zërit të Amerikës, Arash Arabasadi, kjo është vetëm një nga sfidat e shumta me të cilat përballet ekosistemi delikat i deteve. Shtrati shumëngjyrësh i detit mahnit me bukurinë e tij pranë ishullit grek Andros. Por, kur e panë më nga afër, zhytësit u befasuan nga ajo që zbuluan. , thotë Arabella Ross, vullnetare me organizatën “Aegean Rebreath”. Ky brez i mahnitshëm koralor në këtë det kristal të pastër është pushtuar realisht nga qeset plastike. , thotë zonja Ross. Organizata si “Aegean Rebreath” pastrojnë ujërat pranë bregdeteve. Ata heqin sasira të pafundme mbeturinash dhe testojnë nivelin e ndotjes. , thotë zonja Ross. Zhytësit hoqën rreth 300 kilogramë rrjeta peshkimi, dhjetëra kilogramë plastikë të hedhur që kishte ngecur mes shkëmbinjve. Por, kjo ishte vetëm një pjesë e vogël. , thotë zonja Ross. Greqia prodhon çdo vit rreth 700 mijë tonë mbetjesh plastike. Nga këto, 11 tonë e gjysëm hidhen në det dhe pjesa më e madhe e tyre rikthehet në bregdet. Kjo është vetëm një kujtesë jo e këndshme për vetëm një nga rreziqet për jetën detare në mbarë globin.